Hollywood-sterre verkoop hul klere | SARIE
FOTO: Instagram @gwynethpaltrow	Verwante Artikels
Hollywood-sterre verkoop hul klere	deur SARIE.com-span
Kate Hudson, Beyoncé en Miranda Kerr help Gwyneth Paltrow om geld vir liefdadigheid in te samel – deur hul ou klere op die internet te verkoop!
Dié is nie die eerste keer wat Gwyneth, wat onlangs van Chris Martin geskei is, haar klere op Goop verkoop nie. Toe die webblad verlede jaar ’n artikel oor spasie in jou klerekas geskryf het, het sy ook klere vir drie liefdadigheidsorganisasies verkoop.
Só het Gwyneth die uitverkoping op Twitter gedeel:
“Dit was so suksesvol dat ons besluit het om dit weer te doen. En om dié jaar te help, het ons sommer ook ’n paar vriende van Goop met uitstaande persoonlike styl gevra om te help,” skryf die aktrise op die webblad.